Zaineb Al-Samarai

Zaineb Al-Samarai (født 22. oktober 1987) er en norsk idrettsleder, politiker (Ap), jurist og kommikasjons­rådgiver, oppvokst i Norge, med bakgrunn fra Irak. I 2023 ble hun valgt til president i Norges idrettsforbund og olympiske og paralympiske komité.

Liv og virke 
Zaineb Al-Samarai ble født i Irak, og kom til Norge syv år gammel, som flyktning sammen med sine foreldre.

Zaineb Al-Samarai er utdannet jurist fra Universitetet i Oslo, og har senere arbeidet som kommunikasjons­rådgiver for Blå Kors og for konsulent­selskapet Rud Pedersen. Hun er kommunikasjons­rådgiver og partner i Storm Samfunn AS, hvor Petter Stordalen er engasjert.

Al-Samarai var innvalgt i Oslo bystyre 2011–2015, og satt i finanskomiteen. Hun var nominert på sjetteplass på Oslo Arbeiderpartis liste til stortingsvalget 2017, og ble med det Arbeiderpartiets første vara­representant fra Oslo i perioden 2017–2021.

Zaineb Al-Samarai har vært leder av Holmlia Sportsklubb siden 2015.

Hun ble 4. juni 2023 valgt  som ny leder i Norges idrettsforbund og olympiske og paralympiske komité, etter Berit Kjøll.

Personlige forhold 
Zaineb Al-Samarai er gift med Jan Erik Fåne.

Referanser

Eksterne lenker 
 
 

Norske idrettsledere
Norske jurister
Ap-politikere i Oslo
Kommunikasjonsarbeidere
Alumni fra Universitetet i Oslo